เรียนสอบถามคุณคะ คือปกติประจำเดือนมาวันที่ 13 ทุกเดือนบางที วันที่ 17 แต่มี พสพ กับแฟน วันที่ 24 ตี 2 หลั่งข้างนอก แต่กินยาคุมฉุกเฉิน เม็ดแรก 08.20น. โอกาสจะท้องใหมคะเพราะรู้สึกว่าอยู่ในช่วงตกไข่พอดี ขอบล่วงหน้าคะ
สวัสดีค่ะ หากประจำเดือนมาวันที่ 17 ก.พ. การมีเพศสัมพันธ์ในวันที่ 24 ก.พ. เท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสในการตั้งครรภ์นั้นมีได้ โดยหากได้ใช้วิธีการหลั่งนอก จะมีโอกาสตั้งครรภ์ประมาณ 4%-22%แต่หากได้ทานยาคุมฉุกเฉินไป โดยได้ทานเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% ค่ะ ทั้งนี้ อย่าลืมทานยาเม็ดที่ 2 (หากเป็นชนิดที่มี 2 เม็ดใน 1 แผง) ภายในไม่เกิน 12 ชั่วโมงหลังจากที่ทานเม็ดแรกไปแล้ว คือทานภายในไม่เกิน 20.20 น.ค่ะ